25.02.2020

Pressemelding

**Team Engcon går Vasaloppet**

**Utstyrsprodusenten Engcon, som produserer tiltrotatorer og tilbehør til gravemaskiner, høster suksess og hylles for den økonomiske veksten. Det ville ikke vært mulig uten friske og raske medarbeidere, og derfor har friskvern lenge vært en viktig del av medarbeiderutviklingen. I fjor sjekket selskapet ut et nytt tiltak med et motiverende representasjonslag i skiløping for å stimulere medarbeiderne ytterligere til trening. Engcon stiller med tre lag i Vasastafetten den 28. februar og en rekke skiløpere i Vasaloppet den 1. mars 2020, med Zebastian Modin i teten.**

Alle medarbeidere hos Engcon har mulighet til å bli sponset og gå Vasaloppet sammen med teamet, i samme farger, som en del av Team Engcon, slik at de kan få motivasjon til å komme i form og bevegelse. Målet er å skape et sterkere Engcon og vise at alt er mulig. Derfor består teamet av både medarbeidere og eliteskiløpere. Helt fremst i startfeltet står Zebastian Modin, en av Sveriges mest fremgangsrike parautøvere med medaljer både fra Paralympics og VM. Han går Vasaloppet med Jerry Ahrlin, Emil Jönsson og Robin Bryntesson som ledsager.

Når vanlige mosjonister stiller opp i Vasaloppet, handler det først og fremst om å klare å fullføre, men for veltrente Zebastian venter andre utfordringer.

– Den største utfordringen er å holde konsentrasjonen og tempoet oppe i ni mil. Jeg har aldri gått Vasaloppet før, så jeg vet ikke hva jeg kan forvente meg. Det lengste jeg har gått i konkurranse så langt, er 42 km på rulleski og 20 km på langrennsski, så jeg stiller opp med skrekkblandet fryd, sier Zebastian Modin

Oppkjøringen til å klare Vasaloppet har ikke bare vært langrenn, men mye mer staketrening enn vanlig.

– Jeg setter virkelig pris på å få konkurrere for Team Engcon. Det er gøy å være med på en unik satsing på både eliteskiløpere og mosjonister, for så vel medarbeiderne som innbyggerne i Strömsund. At alle er velkomne og alt er mulig. Det passet meg svært bra å prøve et langrenn nå siden det ikke er noe mesterskap i år. Og jeg var sugen på å utfordre meg selv ved å prøve noe nytt, og da er jo Vasaloppet spesielt, sier Zebastian.

Vasaloppet er et årlig turrenn i langrenn som går av stabelen den første søndagen i mars. Rennet går fra Berga i Sälen til Mora i Dalarna i Sverige, en strekning på 90 km. Det er det eldste og største turrennet i verden med tanke på antall deltakere. Fra Team Engcon vil tre lag med medarbeidere stille til Vasastafetten, og Zebastian Modin, Jerry Ahrlin, Laila Kveli og Magnus Näslund vil stille til Vasaloppet.

**Kontakt:**
Sten Strömgren, engcon Group | +46 [0]70 529 96 32

*engcon er verdensledende produsent av tiltrotatorer (gravemaskinens håndledd) og tilhørende redskaper som øker gravemaskinens fleksibilitet, presisjon og sikkerhet. Med kunnskap, engasjement og høyt servicenivå skaper vi fremgang for våre kunder.*

*engcon er et større konsern bestående av morselskapet engcon Holding AB med hovedkontor i Strömsund i Sverige. I tillegg har 9 salgsselskaper ansvaret for salget i sine respektive markeder Sverige, Norge, Finland, Danmark, England, Tyskland, Frankrik, Nederland og Nord-Amerika (USA og Canada), og engcon International har ansvaret for de øvrige markedene. I 2018 hadde engcon-gruppen ca. 250 ansatte og en omsetning på ca. 1200 MSEK. engcon ble grunnlagt i 1990.* [*www.engcon.com*](http://www.engcon.com)